[{"text_idx": "#000001", "text": "Broneeri aegKiirno\u0303ustamineTasuta o\u0303igusabiTeenusedO\u0303igusvaldkonnadO\u0303igusrobotidJuristidKes on HUGO?U\u0308hine HUGOga!BlogiPressile"}, {"text_idx": "#000003", "text": "HUGO.legal jurist Merike Roosileht on mitmeid aastaid kaitsnud 95 aastast vanaprouat, kellelt BestCredit OU\u0308 soovis 63 000 eurose laenu katteks realiseerida tema kodu. Ta\u0308naseks on la\u0308bi ka\u0308idud ko\u0303ik kolm kohtuinstantsi ning otsus on u\u0308hene \u2013 BestCredit OU\u0308 on rikkunud vastutustundliku laenamise po\u0303himo\u0303tet ning peab ko\u0303ik kulud ise kandma. Roosilehe so\u0303nul on tegemist va\u0308ga olulise pretsedendiga, kuna sama po\u0303himo\u0303tte eiramise to\u0303ttu laenuandjate poolt on vo\u0303laorjuses tuhandeid inimesi."}, {"text_idx": "#000007", "text": "HUGO.legal jurist Merike Roosileht usub, et antud kaasus on heaks o\u0303ppetunniks ko\u0303igile krediidiasutustele, et tulevikus hoolikamalt laenuku\u0308sijate maksevo\u0303imes veenduda ning julgustav neile vo\u0303lgnikele, kelle osas ei rakendatud piisavalt vastutustundliku laenamise po\u0303himo\u0303tet. \u201eSellest pretsedendist ilmneb, et kui krediidiasutus annab laenu vastutustundetult, siis tekib talle endale kahju, sest tasaarvestamise korral vo\u0303ib krediidisaaja va\u0308hemalt osaliselt keelduda krediidi tagastamisest. Tegemist on lepingueelse kohustuse rikkumisega, mille korral saab krediidisaaja no\u0303uda krediidist tekkinud negatiivsete tagaja\u0308rgede rahalist hu\u0308vitamist. Kui krediidiandja oleks ja\u0308rginud laenu andmisel vastutustundliku laenamise po\u0303himo\u0303tet ja ei oleks andnud laenu, siis ei oleks ka krediidisaajale kahju tekkinud,\u201c so\u0303nas Roosileht."}, {"text_idx": "#000008", "text": "Roosileht lisab, et kui inimesele on krediidiandja su\u0308u\u0308l tekkinud kahju, siis tasub see kohtus selgeks vaielda. \u201eJuristina kohtun pea igapa\u0308evaselt inimestega, kes on end nii-o\u0308elda lo\u0303hki laenanud ja viimases ha\u0308das tulevad abi otsima. Olen u\u0308sna veendunud, et neid inimesi, kellele krediidiasutus on vastutustundetult laenu andnud tema maksevo\u0303imes veendumata, on va\u0308ga palju. Minu selge soovitus on enda eest seista ja tulla juristi jutule vo\u0303imalikult varakult. Kui suudame kohtus to\u0303endada asjaolu, et krediidiasutus rikkus vastutustundliku laenamise po\u0303himo\u0303tet, siis on vo\u0303imalik, et krediidiasutusel tuleb endal kanda ko\u0303ik kulud, kaasa arvatud tasumata laen,\u201c lisas Roosileht."}, {"text_idx": "#000009", "text": "Kuidas ka\u0308ituda, kui krediidiasutus on va\u0308ljastanud laenu vastutustundliku laenamise po\u0303himo\u0303tet ja\u0308rgimata ja laenusaajale on tekkinud kahju?"}, {"text_idx": "#000014", "text": "HUGO.legal juristid on ta\u0308navu vo\u0303lgnevustega seoses abistanud 1450 inimest. Koosto\u0308o\u0308s justiitsministeeriumiga pakutakse tasuta esmast o\u0303igsabi ko\u0303igile Eestimaal elavatele inimestele, kelle brutosissetulek ja\u0308a\u0308b alla 1200 euro kuus. Lapse o\u0303igusi puudutavates perekonnaasjades kehtib piirma\u0308a\u0308rana brutosissetulek kuni 1700 eurot. Loe sellest la\u0308hemalt meie Tausta o\u0303igusabi alamlehelt."}, {"text_idx": "#000015", "text": "Tea oma o\u0303igusi ja o\u0303igusabi saamise vo\u0303imalusi!"}]